सालाकाटि ब्ल’क बिपिएफनि बान्जायनायाव हरिगाव आव खुंफुंनाय बिसाइख’थि फोसावदिंनाय मेलआव बिपिएफनि आफादगिरि हाग्रामा महिलारीया बाहागो लानानै बुङोदि बिटिसिनि मोनफ्रोमबो बियाबाव बिपिएफनि बिसाइख’थि फोसावदिंनाया गोख्रोंनिफ्राय गोख्रोंसिन जाबोगासिनो दङ आरो देरहासातगोनआ रोखा। एरैहाय कक्राझार जिलानि 11 नं बावखुंग्रि बिटिसि बियाबनि सिङाव थानाय औवाबारिआव बाउखुंग्रि ब्लक इउपिपि एल दोलोनि बान्जायनायाव दिन्थिफुंनाय सुबुं गौमा हाबाफारियावबो बाहागो लानानै हाग्रामा महिलारीया रोजा रोजा रायजो राजाफोरनि सिगाङाव बुङोदि बिटिसिआव बिपिएफ दोलोआनो फिन सोरखार दाफिनगोन बियो 100 जौखोन्दो रोखा । आरो बिटिसिनिफ्राय गंसेबो गामि फोरखौ दानख’नाय जाया होन्नानै रोखा बुंथियो।